Diari Oficial de la Generalitat Valenciana


Sumari del DOGV 3880, del 17-11-2000 (2000/8945)

Informació pública del programa d'actuació integrada per al desenvolupament i l'execució del sector 2 del sòl urbanitzable residencial esmenat presentat per l'Agrupació d'Interés Urbanístic Paiporta Sector 2.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3880

Data del DOGV
:   17-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8945


Organisme emissor
:   Ajuntament de Paiporta

Tipus de document
:   Anunci

Informació pública del programa d'actuació integrada per al desenvolupament i l'execució del sector 2 del sòl urbanitzable residencial esmenat presentat per l'Agrupació d'Interés Urbanístic Paiporta Sector 2. [2000/F8945]
  
L'alcalde president, Bartolomé Bas Tarazona, en data 27 d'octubre de 2000, ha dictat el Decret número 213/2000, del tenor literal següent:
  
Examinada l'alternativa de programa d'actuació integrada per a desenvolupar el sector 2 del sòl urbanitzable d'ús residencial, així com tots els antecedents, informes i documents que hi consten, d'acord amb els següents
  
I. Fets
  
I.1. L'Agrupació d'Interés Urbanístic Paiporta Sector 2 ha presentat el programa d'actuació integrada per al desenvolupament del sector 2 esmenat de conformitat amb el que es disposa en les bases aprovades pel Ple de l'ajuntament en la sessió de 13 de gener de 2000, proposta d'alternativa tècnica de programa per al desenvolupament del sector 2 del sòl urbanitzable residencial.
  
I.2. Les esmenes mencionades es refereixen tant a l'alternativa tècnica com a la proposta juridicoeconòmica.
  
I.3. Juntament amb aquestes esmenes es presenta la proposta de modificació del pla general per a aquest sector.
  
II. Fonaments de dret
  
II.1. L'article 47 de la Llei Reguladora de l'Activitat Urbanística regula l'aprovació i adjudicació de programes.
  
II.2. L'article 55 de la citada Llei Reguladora de l'Activitat Urbanística, que regula el procediment sobre les modificacions dels plans generals, en concordança amb l'article 175 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Aquesta Alcaldia Presidència, fent ús de les atribucions que posseeix, en virtut de l'article 21 de la Llei 7/1985, de 2 d'abril, Reguladora de les Bases de Règim Local, l'article 41 del Reglament d'Organització, Funcionament i Règim Jurídic de les Entitats Locals, i les disposicions concordants, dicte la present
  
Resolució
  
Primer
  
Sotmetre a informació pública pel termini d'un mes, a comptar des de l'endemà de la publicació d'aquesta resolució en el Diari Oficial de la Generalitat Valenciana, a fi que s'hi puguen formular totes les al·legacions que s'estimen oportunes, l'expedient presentat per l'Agrupació d'Interés Urbanístic Paiporta Sector 2, referent al programa d'actuació integrada per al desenvolupament i l'execució del sector 2 del sòl urbanitzable residencial esmenat d'acord amb les bases aprovades pel Ple de l'Ajuntament, en la sessió de 13 de gener de 2000. Aquestes esmenes afecten tant l'alternativa tècnica com la proposta juridicoeconòmica presentada per la dita agrupació. Admetre a tràmit l'alternativa tècnica per al desenvolupament i l'execució del sector 2 del sòl urbanitzable del pla general d'ordenació urbana aprovat per acord de la Comissió Territorial d'Urbanisme de València.
  
Segon
  
Igualment, sotmetre a informació pública, pel termini d'un mes, la proposta de modificació del pla general per al sector 2 esmentat, mitjançant la publicació en un diari de difusió corrent i en el Diari Oficial de la Generalitat Valenciana.
  
Tercer
  
Notificar a tots els interessats cadastrals que hi haja en l'expedient.
  
Així mateix, valga aquest anunci als efectes de notificació a desconeguts en virtut del que s'estableix en l'article 59.4 de la Llei 30/1992, de 26 de novembre, del Règim Jurídic de les Administracions Públiques i de Procediment Administratiu Comú.
  
Nom Parcel·la cadastral
  
Manuel Marí Alejos 2.978.155
  
José Guzmán Casabán 2.978.134
  
Desconegut 2.978.127